549.37 REGOLAMENTI DWAR VALUTAZZJONI U MANIĠĠAR TA’ ĦSEJJES FL-AMBJENT L-AVVIŻ LEGALI 193 tal-2004, kif emendat bl-Avviż Legali 426 tal-2007. L-AVVIŻ LEGALI 193 tal-2004, kif emendat bl-Avviż Legali 426 tal-2007. 1. Titolu. It-titolu ta’ dawn ir-regolamenti hu Regolamenti dwar Valutazzjoni u Maniġġar ta’ Ħsejjes fl-Ambjent. 2. Objettivi. (1) L-iskop ta’ dawn ir-regolamenti hu li jiġi definit metodu komuni maħsub biex jevita, jipprevjeni jew inaqqas skond bażi prijoritizza ta l-effetti li jagħmlu ħsara, inkluż inkonvenjent, minħabba fis-smigħ ta’ ħsejjes fl-ambjent. Għal dak l-iskop l-azzjonijiet li ġejjin għandhom jiġu implimentati progressivament: (a) id-determinazzjoni ta’ smigħ ta’ ħsejjes fl-ambjent, permezz ta’ tiswir ta’ mapep tal-ħsejjes, b’metodi ta’ valutazzjoni komuni għall-Istati tal-Ftehim; (b) l-iżgurar li informazzjoni fuq ħsejjes fl-ambjent u l-effetti tagħhom ikunu aċċessibbli għall-pubbliku; (ċ) l-adozzjoni ta’ pjanijiet ta’ azzjoni mill-Istati tal-Ftehim, ibbażati fuq riżultati ta’ tiswir ta’ mapep ta’ ħsejjes, bl-iskop li jipprevjeni u jnaqqas ħsejjes fl-ambjent meta jkun meħtieġ u partikolarment meta l-livelli ta’ smigħ jistgħu jwasslu għal effetti li jagħmlu ħsara lis-saħħa tal-bniedem u jippreservaw il-kwalità ta’ ħsejjes fl-ambjent meta dawn ikunu tajba. (2) Dawn ir-regolamenti għandhom jaħsbu wkoll biex jipprovdu bażi għall-iżviluppar ta’ metodi biex jitnaqqsu l-ħsejjes prodotti minn sorsi prinċipali, b’mod partikolari vetturi tat-triq u li jimxu fuq ferroviji u infrastrutturi, ajruplani, tagħmir li jintuża fil-beraħ u fl-industriji u makkinarju mobbli. 3. Skop. (1) Dawn ir-regolamenti għandhom japplikaw għal ħsejjes fl-ambjent li l-bnedmin huma esposti għalihom b’mod partikolari f’żoni mibnija, parks pubbliċi, jew żoni kwiet ioħr f’agglomerazzjoni, f’żoni kwieti fil-kampanja, ħdejn skejjel, sptarijiet u bini u żoni oħra sensittivi għall-ħsejjes. (2) Dawn ir-regolamenti ma għandhomx japplikaw għal ħsejjes ikkaġunati mill-persuna espostannifisha, ħsejjes minn attivitajiet domestiċi, ħsejjes magħmulin minn nirien, ħsejjes f’postijiet tax-xogħol jew ħsejjes f’mezzi ta’ trasport jew ġejjin minn attivitajiet militari f’żoni militari. Tifsiriet. 4. Għall-finijiet ta’ dawn ir-regolamenti: "agglomerazzjoni " tfisser parti minn territorju, kif stabbilita mill-awtorità kompetenti, li għandha popolazzjoni li taqbeż il-100,000 persuna u densità ta’ popolazzjoni tali li l-awtorità kompetenti tqisha żona urbanizzata; " ajruport maġġuri " tfisser ajruport ċivili, indikat mill-awtorità kompetenti, li għandu aktar minn 50,000 moviment fis-sena (moviment ifisser it-tlugħ jew l-inżul ta’ ajruplan), minbarra dawk li jsiru purament għal skopijiet ta’ taħriġ fuq ajruplani żgħar; " awtorità kompetenti " tfisser l-Awtorità għall-Ambjent u r-Riżorsi kif preskritta bl-Ordni dwar in-Nomina ta’ Awtorità Kompetenti, u tali korp ieħor jew persuna lil-Ministru responsabbli għall-ambjent jista’ b’ordni fil-Gazzetta jippreskrivi u jistgħu jissemmew korpi jew persuni differenti bħala l-awtorità kompetenti għal disposizzjonijiet differenti u skopijiet differenti ta’ dawn ir-regolamenti; " effetti dannużi" tfisser effetti negattivi fuq is-saħħa tal-bniedem; " ferrovija maġġuri" tfisser ferrovija, indikata mill-awtorità kompetenti, li tagġmel aktar minn 30,000 passaġġ fis-sena; " Ftehim " tfisser ftehim, li Malta hija parti minnu, magħmul bejn grupp ta’ stati li jagħtu reċiprokament li ċ-ċittadini ta’ dawn l-istati jew lid-dipendenti tagħhom, id-dritt li jidħlu, joqogħdu u jgħixu fit-territorju ta’ dak l-istat u li joħorġu minnu, li jiċċirkolaw liberament f’dawk l-istati għal perjodu tali kif jista’ jkun stabbilit fil-ftehim u li jaħdmu jew jistabbilixxu, jipprovdu jew jirċievu servizzi fih; u "Stat tal-Ftehim "u"ċittadin ta’ Stat tal-Ftehim " għandhom ikunu interpretati b’dan il-mod, u meta stat ikun parti minn Ftehim bħal dak bla ħsara għal modifiki u adattamenti, ċittadin ta’ Stat tal-Ftehim għandu jkun soġġett għal dawk il-modifiki jew adattamenti li jistgħu jiġu preskritti; "] sejjes fl-ambjent " tfisser ħsejjes mhux mixteqin jew li jagħmlu ħsara, inklużi ħsejjes li jagħmlu mezzi tat-trasport, traffiku tat-triq, traffiku ta’ ferroviji, traffiku ta’ l-ajru, u siti ta’ attività industrijali bħal dawk li huma definiti fl-Anness I tar-Regolamenti għall-Prevenzjoni u l-Kontroll Integrati tat-Tniġġis; L.S.549.77 " indikatur tal-ħoss " tfisser skala fiżika li tiddeskrivi l-ħsejjes fl-ambjent u li għandha relazzjoni ma’ effett dannuż; " inkonvenjent " tfisser il-livell ta’ inkonvenjent lill-komunità li ġej mill-ħsejjes kif determinat minn stħarriġ prattiku; "ippjanar akustiku " tfisser il-kontroll tal-ħsejjes futuri permezz ta’ miżuri ppjanati, bħall-ippjanar ta’ l-użu ta’ l-art, għemil ta’ sistemi għat-traffiku, ippjanar tat-traffiku, tnaqqis permezz ta’ miżuri ta’ insulazzjoni tal-ħoss u kontroll tas-sorsi tal-ħoss; " il-pubbliku " tfisser persuna naturali jew legali waħda jew aktar u, skond il-leġislazzjoni jew prattika nazzjonali, l-assoċjazzjonijiet, organizzazzjonijiet jew gruppi tagħhom; "Lday Indikatur tal-ħoss tul il-jum " tfisser l-indikatur tal-ħoss f’każ ta’ inkonvenjent tul il-perjodu tal-jum, kif imfisser iktar fl-Anness I tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent; "Lden Indikatur tal-ħoss tul il-jum-filgħaxija-bil-lejl " tfisser l-indikatur tal-ħoss f’każ ta’ inkonvenjent ta’ natura ġenerali, kif imfisser iktar fl-Anness I tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent; "Levening Indikatur tal-ħoss tul filgħaxija " tfisser l-indikatur tal-ħoss f’każ ta’ inkonvenjent tul il-perjodu ta’ filgħaxija, kif imfisser iktar fl-Anness I tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent; "Lnight Indikatur tal-ħoss tul il-lejl " tfisser l-indikatur tal-ħoss li jiddisturba l-irqad, kif definit aħjar fl-Anness I tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent; "mappa ta l-ħsejjes strateġika " tfisser mappa maħsuba għall-valutazzjoni globali ta’ smigħ ta’ ħsejjes f’żona speċifikata dovuta għal sorsi ta’ ħsejjes differenti jew għal tbassir ġenerali għal żona bħal dik; "pjanijiet ta’ azzjoni " tfisser pjanijiet maħsuba biex jimmaniġġaw emissjonijiet u effetti tal-ħsejjes, inkluż it-tnaqqis tal-ħsejjes jekk ikun meħtieġ; " relazzjoni doża-effett" tfisser ir-relazzjoni bejn il-valur ta’ indikatur tal-ħoss u effett dannuż; "tiswir ta’ mapep ta’ ħsejjes " tfisser il-preżentazzjoni ta’ data dwar sitwazzjoni ta’ ħsejjes eżistenti jew imbassra għat-termini ta’ indikatur tal-ħoss fejn jiġi indikat il-ksur ta’ kull limitu ta’ valur rilevanti li jkun fis-seħħ, l-għadd ta’ persuni milqutin f’xi żona partikolari, jew l-għadd ta’ djar esposti għal ċerti valuri ta’ indikatur tal-ħoss f’xi żona; "triq maġġuri" tfisser triq reġjonali, nazzjonali jew internazzjonali, indikata mill-awtorità kompetenti, li minnha jgħaddu aktar minn tliet miljun vettura fis-sena; "valur tal-limitu " tfisser valur ta’ Lden jew Lnight, u fejn ikun adatt Lday u Levening, kif determinat mill-awtorità kompetenti, li meta jinqabeż iwassal lill-awtorità kompetenti biex tikkunsidra jew tenforza miżuri li jimmitigaw; valuri tal-limitu jistgħu jkunu differenti għal tipi differenti ta’ ħsejjes (triq, ferrovija, ħsejjes tat-traffiku ta’ l-ajru, ħsejjes industrijali, eċċ.), nħawi differenti u sensittività għall-ħsejjes differenti mill-abitanti; jistgħu jkunu wkoll differenti għal sitwazzjonijiet eżistenti u għal sitwazzjonijiet ġodda (meta jkun hemm bidla fis-sitwazzjoni fir-rigward tas-sorsi tal-ħsejjes jew l-użu ta’ l-inħawi); "valutazzjoni " tfisser kull metodu użat biex jikkalkola, ibassar, jistma jew ikejjel il-valur ta’ indikatur tal-ħoss jew l-effetti dannużi relatati miegħu; "żona kwieta f’agglomerazzjoni " tfisser żona, kif stabbilita mill-awtorità kompetenti, bħal waħda li ma tkunx esposta għal valur ta’ Lden jew ta’ xi indikatur tal-ħoss ieħor adatt li jkun akbar minn ċertu valur stabbilit mill-awtorità kompetenti minn xi sorsi oħra ta’ ħsejjes; "żona kwieta fil-kampanja " tfisser żona, kif stabbilita mill-awtorità kompetenti, li ma hix disturbata minn ħsejjes ta’ traffiku, industrija jew attivitajiet rikreattivi. 5. Implimentazzjoni u responsabbiltajiet. (1) L-awtorità kompetenti għandha: (a) tagħmel u, meta hu rilevanti, tapprova mapep tal-ħsejjes u pjanijiet ta’ azzjoni għal agglomerazzjonijiet, toroq maġġuri, ferroviji maġġuri u ajruporti maġġuri; (b) tikkollezzjonamapep tal-ħsejjes u pjanijiet ta’ azzjoni. (2) L-awtorità kompetenti għandha tagħmel l-informazzjoni msemmija fis-sub regolament (1) aċċessibbli għall-pubbliku. 6. Indikaturi tal-ħoss u l-applikazzjoni tagħhom. (1) L-awtorità kompetenti għandha tapplika l-indikaturi tal-ħoss Ldenu Lnight kif riferiti fl-Anness I tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent għall-preparazzjoni u reviżjoni tat-tiswir ta’ mapep tal-ħsejjes strateġiċi skond ir-regolament 8: Iżda sakemm l-użu ta’ metodi ta’ valutazzjoni komuni għad-determinazzjoni ta’ Ldenu Lnightisir obbligatorju, jistgħu jintużaw mill-awtorità kompetenti indikaturi tal-ħoss nazzjonali eżistenti u data relatata għal dan l-iskop u għandhom jinqalbu għall-indikaturi msemmija hawn qabel sakemm dik id-data ma tkun x eqdem minn tliet snin. (2) L-awtorità kompetenti tista’ tuża indikaturi tal-ħoss supplementari f’każijiet speċjali bħal fil-każ ta’ dawk elenkati fil-paragrafu 3 ta’ l-Anness I tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent. (3) Fil-każ ta’ ippjana r akustiku u tfassil ta’ żoni ta’ ħsejjes, l-awtorità kompetenti tista’ tuża indikaturi tal-ħoss oħra li ma humiex Ldenu Lnight. 7. Metodi ta’ valutazzjoni. (1) Il-valuri ta’ Ldenu Lnight għandhom ikunu determinati permezz tal-metodi ta’ valutazzjoni li hemm fl-Anness II tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent u b’metodi oħra stipulati f’xi regolamenti oħra. (2) Sakemm dawn il-metodi jkunu adottati, Stati tal-Ftehim jistgħu jużaw metodi ta’ valutazzjoni adatti skond l-Anness II tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent u bbażati fuq il-metodi stipulati fil-leġislazzjoni tagħhom. L-awtorità kompetenti għandha turi li dawn il-metodi jagħtu riżultati ekwivalenti għar-riżultati miksuba bil-metodi stipulati fil-paragrafu 2.2 ta’ l-Anness II tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent. (3) Effetti li jagħmlu l-ħsara jistgħu jkunu valutati permezz tar-relazzjoni bejn doża u effetti msemmija fl-Anness III tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent. 8. Tiswir ta’ mapep strateġiċi ta’ ħsejjes. (1) L-awtorità kompetenti għandha tiżgura li mhux aktar tard mit-30 ta’ Ġunju 2007, ma pepstrateġiċi tal-ħsejjes li juru s-sitwazzjoni fis-sena kalendarja preċedenti jkunu saru għall-agglomerazzjonijiet kollha li għandhom aktar minn 250, 000 abitant u għat-toroq maġġuri kollha li minnhom jgħaddu aktar minn sitt miljun vettura f’sena, ferroviji li jagġmlu aktar minn 60,000 passaġġ fis-sena u ajruporti maġġuri fit-territorji tagħhom. (2) L-awtorità kompetenti għandha tadotta l-miżuri neċessarji biex tiżgura li mhux aktar tard mit-30 ta’ Ġunju 2012 u kull ħames snin wara, ma pepstrateġiċi tal-ħsejjes li juru s-sitwazzjoni fis-sena kalendarja preċedenti jkunu saru għall-agglomerazzjonijiet kollha u għat-toroq maġġuri u ferroviji maġġuri kollha fit-territorji tagħhom. (3) Il-mapep strateġiċi tal-ħsejjes għandhom jissodisfaw il-ħtiġiet minimimniż/lin fl-Anness IV tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent. (4) Stati ta’ Ftehim ġirien għandhom jikkoperaw fit-tiswir ta’ mapep strateġiċi tal-ħsejjes ħdejn il-fruntieri. (5) Il-mapep strateġiċi tal-ħsejjes għandhom jiġu kkunsidrati mill-ġdid, u riveduti jekk ikun meħtieġ, mill-inqas kull ħames snin wara d-data tal-preparazzjoni tagħhom. 9. Pjanijiet ta’ azzjoni. (1) Mhux aktar tard mit-18 ta’ Lulju 2008, l-awtorità kompetenti għandha tfassal pjanijiet ta’ azzjoni maħsubin biex jimmaniġġaw, fit-territorji tagħha, kwistjonijiet u effetti ta’ ħsejjes, inkluż it-tnaqqis tal-ħsejjes jekk meħtieġ fil-każ ta’: (a) lokalitajiet ħdejn toroq maġġuri li jgħaddu minnhom aktar minn sitt miljun vettura fis-sena, ferroviji maġġuri li jagħmlu aktar minn 60,000 passaġġ kull sena u ajruporti maġġuri; (b) agglomerazzjonijiet b’aktar minn 250,000 abitant. Pjanijiet ta’ din ix-xorta għandhom jaħsbu wkoll biex iħarsu żoni kwieti minn żieda fil-ħsejjes. Il-miżuri fil-pjan huma fid-diskrezzjoni ta’ l-awtorità kompetenti, iżda għandhom jindirizzaw notevolment prijoritajiet li jistgħu jkunu identifikati għax jaqbżu kull valur tal-limiti rilevanti jew permezz ta’ kriterji oħra magħżulin mill-awtorità kompetenti u japplikaw b’mod partikolari għaż-żoni l-aktar importanti kif stabbilit mit-tiswir tal-mapep strateġiċi. (2) Mhux aktar tard mit-18 ta’ Lulju 2013, l-awtorità kompetenti għandha tfassal pjanijiet ta’ azzjoni notevolment biex jindirizzaw prijoritajiet li jistgħu jkunu identifikati għax jaqbżu kull valur tal-limiti rilevanti jew permezz ta’ kriterji oħra magħżulin mill-awtorità kompetenti għall-agglomerazzjonijiet u għal toroq maġġuri u wkoll għal ferroviji maġġuri fit-territorji tagħhom. (3) Il-pjanijiet ta’ azzjoni għandhom jissodisfaw il-ħtiġiet minimi ta’ l-Anness V tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent. (4) Il-pjanijiet ta’ azzjoni għandhom ikunu kkunsidrati mill-ġdid, u riveduti jekk meħtieġ, meta jkun hemm xi żvilupp maġġuri li jolqot is-sitwazzjoni tal-ħsejjes eżistenti, u mill-inqas kull ħames snin wara d-data ta’ l-approvazzjoni tagħhom. (5) Stati ta’ Ftehim ġirien għandhom jikkoperaw fil-pjanijiet ta’ azzjoni għal reġjun i ħdejn il-fruntieri. (6) L-awtorità kompetenti għandha tiżgura li l-pubbliku jkun ikkonsultat dwar proposti għall-pjanijiet ta’ azzjoni, li jingħata opportunità minn kmieni u effettiva biex jipparteċipa fil-preparazzjoni u reviżjoni tal-pjanijiet ta’ azzjoni, li jitqiesu r-riżultati ta’ dik il-parteċipazzjoni u li l-pubbliku jkun mgħarraf bid-deċiżjonijiet meħuda. Għandha tingħata medda ta’ żmien raġonevoli li tkun tippermetti żmien biżżejjed għal kull stadju ta’ parteċipazzjoni pubblika. 10. Informazzjoni lill-pubbliku. L.S.540.39 (1) L-awtorità kompetenti għandha tiżgura li l-mapep strateġiċi tal-ħsejjes li sawret, u adottat fejn xieraq, u l-pjanijiet ta’ azzjoni li fasslet, huma aċċessibbli u mxerrdin fost il-pubbliku skond ir-Regolamenti dwar il-Libertà ta’ Aċċess għal Informazzjoni dwar l-Ambjent, u f’konformità ma’ l-Annessi IV u V tad-Direttiva 2002/49/KE tal-Parlament Ewropew u tal-Kunsill tal-25 ta’ Ġunju 2002 dwar valutazzjoni u maniġġar ta’ ħsejjes fl-ambjent, inkluż permezz ta’ teknoloġiji ta’ informatika aċċessibbli. (2) Din l-informazzjoni għandha tkun ċara, tinftiehem u aċċessibbli. Għandha tingħata ġabra li tkopri l-punti l-aktar importanti. 11. Kollezzjoni u pubblikazzjoni ta’ data. L-awtorità kompetenti għandha twaqqaf databa se ta’ informazzjoni fuq ma pepstrateġiċi tal-ħsejjes biex tħaffef il-kompilazzjoni tar-rapport imsemmi fir-regolament 12 u ta’ xogħol tekniku u informattiv ieħor. 12. Reviżjoni u rappurtar. (1) Ir-rapport għandu, b’mod partikolari, jivvaluta l-ħtieġa għal aktar azzjoni fuq ħsejjes fl-ambjent u, jekk xieraq u meħtieġ, jipproponi l-implimentazzjoni ta’ strateġiji fuq aspetti bħal: (a) skopijiet fuq medda ta’ żmien twila u medja għat-tnaqqis ta’ l-għadd ta’ persuni li jsofru ħsara minn ħsejjes fl-ambjent; (b) miżuri addizzjonali għat-tnaqqis tal-ħsejjes fl-ambjent prodotti minn sorsi speċifiċi, b’mod partikolari tagħmir li jintuża fil-beraħ, mezzi u infrastrutturi ta’ trasport u ċerti kategoriji ta’ attività industrijali, u li jibnu fuq dawk il-miżuri diġà implimentati jew li qed ikunu diskussi biex jiġu adottati; (ċ) il-ħarsien ta’ żonikwieti fil-kampanja. (2) Ir-rapport għandu jinkludi konsiderazzjoni tal-kwalità ta’ l-ambjent akustiku f’Malta bbażat fuq id-data li hemm referenza għaliha fir-regolament 11 u għandu jqis il-progress xjentifiku u tekniku u ta’ kull informazzjoni oħra rilevanti. (3) L-awtorità kompetenti għandha tipproponi strateġiji u miżuri li jkunu jqisu t-tnaqqis ta’ effetti li jagħmlu ħsara, u l-proporzjon bejn spejjeż u effettività għandu jkun il-kriterju ewlieni għall-għa/la ta’ l-istrateġiji u l-miżuri proposti. (4) L-awtorità kompetenti għandha tkun riveduta kull ħames snin u aktar spiss jekk xieraq u meħtieġ. Għandu jkollha valutazzjoni ta’ l-implimentazzjoni ta’ dawn ir-regolamenti. (5) Ir-rapport għandu jkollu miegħu, jekk meħtieġ, proposti għal emendi ta’ dawn ir-regolamenti. 13. Reati kontra dawn ir-regolamenti. Persuna tkun ħatja ta’ reat kontra dawn ir-regolamenti jekk: (a) tonqos milli tħares xi disposizzjoni ta’ dawn ir-regolamenti jew tonqos milli tikkonforma mal-kondizzjonijiet tal-permess jew ma’ xi ordni leġittimament mogħtija skond xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi disposizzjoni ta’ dawn ir-regolamenti; jew (d) tassoċja ruħha jew tittanta tassoċja ruħha ma’ xi persuna, jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-disposizzjonijiet ta’ dawn ir-regolamenti jew biex tonqos milli tħares xi disposizzjoni tagħhom, inkluża kull ordni mogħtija leġittimament skond xi disposizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 14. Pieni. Emendat: A.L.426 tal-2007. Kull persuna li tagħmel reat kontra dawn ir-regolamenti tista’, meta tinsab ħatja, teħel: (a) meta tinsab ħatja l-ewwel darba, multa ta’ mhux anqas minn elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) meta tinsab ħatjat-tieni darba jew aktar drabi, multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75), jew priġunerija għal żmien mhux iżjed minn sentejn, jew dik il-multa u priġunerija flimkien: Iżda l-qorti għandha tordna lil persuna li tkun insabet ħatja li għamlet reat kontra dawn ir-regolament itħallas għall-ispejjeż imġarrba mill-awtorità kompetenti b’riżultat ta’ dak ir-reat, ir-revoka tal-permess maħruġ mill-awtorità kompetenti u l-konfiska tal-corpus delicti. 15. Applikabilità tal-Kodiċi Kriminali. Kap. 9. (1) Id-disposizzjonijiet ta’ l-artikoli 23 u 30 tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità ma għandha f’ebda każ tkun għal inqas minn sena. (2) Kap.9. Kap. 9. Minkejja d-disposizzjonijiet ta’ l-artikolu 370 tal-Kodiċi Kriminali, il-proċedimenti dwar reati kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti.